CELEX: 62011CN0334
Language: sk
Date: 2011-06-29 00:00:00
Title: Vec C-334/11 P: Odvolanie podané 29. júna 2011 : Lancôme parfums et beauté & Cie proti rozsudku Všeobecného súdu (ôsma komora) zo 14. apríla 2011 vo veci T-466/08, Lancôme parfums et beauté & Cie/Úrad pre harmonizáciu vnútorného trhu (ochranné známky a vzory), Focus Magazin Verlag GmbH

24.9.2011   
            
            
               SK
            
            
               Úradný vestník Európskej únie
            
            
               C 282/4
            
         Odvolanie podané 29. júna 2011: Lancôme parfums et beauté & Cie proti rozsudku Všeobecného súdu (ôsma komora) zo 14. apríla 2011 vo veci T-466/08, Lancôme parfums et beauté & Cie/Úrad pre harmonizáciu vnútorného trhu (ochranné známky a vzory), Focus Magazin Verlag GmbH
   (Vec C-334/11 P)
   2011/C 282/08
   Jazyk konania: angličtina
   
      Účastníci konania
   
   
      Odvolateľka: Lancôme parfums et beauté & Cie (v zastúpení: A. von Mühlendahl, J. Pagenberg, Rechtsanwälte)
   
      Ďalší účastníci konania: Úrad pre harmonizáciu vnútorného trhu (ochranné známky a vzory), Focus Magazin Verlag GmbH
   
      Návrhy odvolateľky
   
   
               —
            
            
               zrušiť rozsudok Súdneho dvora zo 14. apríla 2011 vo veci T-466/08 a rozhodnutie prvého odvolacieho senátu Úradu z 29. júla 2008 vo veci R 1796/2007-1,
            
         
               —
            
            
               zaviazať Úrad a vedľajšieho účastníka konania na náhradu trov konania na odvolacom senáte Úradu, Všeobecnom súde a Súdnom dvore.
            
         
      Odvolacie dôvody a hlavné tvrdenia
   
   Odvolateľka tvrdí, že napadnutý rozsudok musí byť zrušený, pretože Všeobecný súd porušil článok 43 ods. 2 a 3 nariadenia o ochrannej známke Spoločenstva a dopustil sa nesprávneho právneho posúdenia, keď rozhodol, že v prejednávanej veci päťročná lehota, ktorá uplynula od zápisu, počas ktorej musí byť staršia nemecká ochranná známka FOCUS, na ktorej boli založené námietky proti prihláške ACNO FOCUS ako ochrannej známky Spoločenstva, riadne používaná, začala plynúť až 13. januára 2004.
   Odvolateľka nespochybňuje rozhodnutie o existencii pravdepodobnosti zámeny. Odvolateľka síce nesúhlasí s výrokom, domnieva sa však, že Všeobecný súd sa nedopustil nesprávneho právneho posúdenia.